Publication: Magyar Közlöny
Issue: MK-2001-153 (Year: 2001, Number: 153)
Era: 1990-2004
Section: 
Paragraph Index: 63

23. Cikk* Ez a Jegyzőkönyv a Központi Bankok Európai Rendszere és az Európai Központi Bank alapszabálya jegyzőkönyvének sérelme nélkül vonatkozik az Európai Központi Bankra, szerveinek tagjaira, alkalmazottaira és a tagállamoknak a tevékenységében részt vevő képviselőre is. Ezenkívül, az Európai Központi Bank tőkéjének bármiféle emelése esetén mentesül az adózás vagy hasonló jellegű teher kivetése alól és a tőkeemeléssel esetleg kapcsolatos különböző formalitások alól abban az államban, ahol a Bank székhelye van. A Bank és annak szerveinek a Központi Bankok Európai Rendszerének és az Európai Központi Banknak az Alapszabályával összhangban végzett tevékenységét nem terheli forgalmi adó. A fenti rendelkezések az Európai Pénzügyi Intézetre is vonatkoznak. Annak megszüntetése vagy felszámolása nem eredményezheti semmiféle teher kivetését. Mindezek hiteléül, alulírott teljhatalmú meghatalmazottak ezt a jegyzőkönyvet aláírták. Kelt Brüsszelben, az ezerkilencszáz-hatvanötödik év április hónapja nyolcadik napján. Paul Henri SPAAK Kurt SCHMÜCKER Maurice COUVE DE MUVILLE Amintore FANFANI Pierre WERNER J.M.A.H. LUNS”

Source: https://magyarkozlony.hu/hivatalos-lapok/cf54c4970cd76a36f6d7b2be8101559b7b7ddfcc/dokumentumok/11f56b202c6fa037ba337a5f75fb74b821779935/letoltes